ג'ודית ויינשל ליברמן

ג'ודית ויינשל ליברמן (נולדה ב-1929) היא אמנית ישראלית, סופרת ומאיירת, הידועה בזכות שטיחי קיר השואה, סדרה של שישים כרזות בד התלויות באופן רופף, בגדלים שונים, שנוצרו בין השנים 1988 ועד 2002 המתארות את מצוקת העם היהודי ומיעוטים אחרים בתקופת השואה במלחמת העולם השנייה.

== ביוגרפיה ==
ויינשל ליברמן נולדה בחיפה לאם שהייתה משוררת ומחזאית, ולאב שבין היתר כתב באופן שגרתי מאמרים על ענייני ציבור. היא למדה בבית הספר הריאלי בעיר<ref name=":0"></ref> בתקופת המנדט הבריטי בארץ ישראל.<ref name="nbcnews"></ref> בשנת 1947, עברה לארצות הברית כדי ללמוד בקולג' וקיבלה ארבעה תארים אוניברסיטאיים אמריקאים כולל תואר ראשון ותואר .J.D מבית הספר למשפטים של אוניברסיטת שיקגו ותואר שני מבית הספר למשפטים של אוניברסיטת מישיגן .

== קריירה ==
בשנת 1948, בעקבות טרגדיות שחוותה, כתבה את המחזה הראשון שלה.

בשנת 1956, שינתה ויינשל ליברמן את עיסוקה בתחום המשפטים, לתחום האמנות<ref name="JudithWeinshallLiberman1"></ref> והחלה ללמוד רישום, ציור, פיסול ואמצעי אמנות אחרים במכון האמנות של בוסטון (שנקרא אז בית הספר לאמנות מעשית),<ref name="Libermanwebsite" /> בית הספר של המוזיאון לאמנויות יפות,<ref name="Libermanwebsite"></ref><ref name="schoolofmuseumoffinearts"></ref> בית הספר למוזיאון דקורדובה,<ref name="Libermanwebsite" /> מכללת אוניברסיטת בוסטון לאמנויות<ref name="Libermanwebsite" /> ומכללת מסצ'וסטס לאמנות ועיצוב.<ref name="Libermanwebsite" />

עבודותיה הוצגו במוזיאונים ובמוסדות ציבור בארצות הברית ובישראל. עבודותיה גם נכללות באוספים ציבוריים רבים, ביניהם אוספי מוזיאון יד ושם בירושלים, מוזיאון בית לוחמי הגטאות בקיבוץ לוחמי הגטאות ומוזיאון חיפה לאמנות מודרנית בחיפה; מוזיאון דקורדובה בלינקולן, מוזיאון ג'קסון הומסטד בניוטון ומוזיאון המורשת הלאומית בלקסינגטון, מסצ'וסטס; מוזיאון ויליאם בנטון לאמנות בסטורס, קונטיקט; מוזיאון בית הכנסת לאמנות דתית של בית הכנסת תפארת ישראל בקליבלנד, אוהיו; ומוזיאון השואה של פלורידה בסנט פטרסבורג, פלורידה.<ref name=":0" />

בשנות ה-80 לחייה החלה לכתוב מחזות ומחזות זמר ובהמשך כתבה ספרים, לרבות ספרי ילדים וסונטות.

היא ממשיכה ליצור גם אחרי גיל 90, כשראייתה חלקית ביותר.<ref></ref>

בשנת 2023, בגיל 94 יצרה את סדרת ציורי אקריליק חדשה בשם MORE LEAVES.<ref name=":2"></ref>

== חיים אישיים ==
אחיה, שאול, נהרג במלחמת העצמאות והחבר שלה, ג'רארד, נהרג כמה חודשים לפני כן בלחימה שקדמה לאותה מלחמה. בעלה, פרופ' רוברט ליברמן, נפטר באמצע שנות ה-80.<ref name=":0" />

== מיצירותיה ==
=== אומנות חזותית ===
שנות ה-60 - סדרות היצירות המוקדמות ביותר שלה: אם וילד, דיוקנאות ודיוקנאות עצמיים, פנים מיסטיים ופרחים.<ref name=":0" />

תחילת שנות ה-70 - סדרת וייטנאם וסדרת שלדים.<ref name=":0" />

מאמצע שנות ה-80 ועד לסוף שנות ה-90 - שלוש סדרות על השואה - ציורי השואה, שטיחי קיר השואה ודיוקנאות עצמיים של אמן שואה, סדרה על תולדות המקרא - תולדות התנ"ך, ושתי סדרות על המצב הנוכחי של האנושות- רצח עם ו-Homo sapiens.<ref name=":0" />

2023 - סדרת ציורי אקריליק חדשה More leaves.<ref name=":2" />

=== מחזות ומחזות זמר<ref name=":1"></ref> ===
המחזות נכתבו בשנות ה-80 לחייה, כולם אוטוביוגרפיות למחצה.

נפש תאומה מחזה במערכה אחת - שיתוף פעולה עם מלחין במחזמר הראשון שלה

ביקורו של וינסנט מחזה במערכה אחת - מפגש דמיוני עם וינסנט ואן גוך

ג'ודית ואנה מחזה במערכה אחת - מפגש דמיוני בין האמנית לאנה פרנק

אברהם הזקן והטוב הועלה על ידי התיאטרון הרפרטוארי של גוונים בניצוחו של המנהל האמנותי שלו, סמואל הארפס, בכנסייה המרכזית הפרסביטריאנית ההיסטורית בהאוורסטרו, ניו יורק, אפריל 2010

ביקורו של וינסנט הועלה על ידי התיאטרון הרפרטוארי של גוונים תחת ניהולו של המנהל האמנותי שלו, סמואל הארפס, בכנסייה המרכזית הפרסביטריאנית ההיסטורית בהאוורסטרו, ניו יורק, אפריל 2012.

להיות אמן מחזמר בשתי מערכות - ליברית המבוסס על המחזות ביקורו של וינסנט וג'ודית ואנה (מוזיקה מאת סטיבן פייג)

=== ספרים - רשימה חלקית ===
1976 - השיר האחרון של הציפור (אדיסון-וסלי), ספר ילדים שכתבה ואיירה<ref name=":0" />

2002 - שטיחי קיר השואה<ref name="holocaustwallhanings11" />

2007 - חיי בתוך אמנות: ביוגרפיה (Booklocker)<ref name=":0" />

2010 - מבט לאחור - ארבעה מחזות (iUniverse)<ref name=":1" />

2012 - על להיות אמן - שלושה מחזות וליברית וכן 25 רפרודוקציות בשחור-לבן מיצירותיה (iUniverse)<ref name=":1" />

2012 - הרהורים: שירים, מילים וסיפורים (iUniverse). נכתב עם ביתה ד"ר לורה ליברמן<ref name=":0" />

2012 - גלידה שלג (Dog Ear Publishing) ספר ילדים. כתיבה ואיור.<ref name=":0" />

2013 - תשוקה: שירי אהבה ומחאה ( iUniverse)<ref name=":0" />

2013 - זינה: מבחר משיריה ותצלומיה (iUniverse), ספר על חייה ושירתה של אימה<ref name=":0" />

2013 - הפיה הקטנה (Dog Ear Publishing), ספר ילדים, כתיבה. איור: גייל דייוויס<ref name=":0" />

2014 - הציירת הזקנה מאוד ובעלה (Dog Ear Publishing). ספר ילדים. כתיבה. איור: גייל דייוויס<ref name=":0" />

2014 - הכלבלבים של אנג'ל, ספר ילדים. איור: גייל דייוויס<ref name=":3"></ref>

2014 - חיפה: עיר הולדתי, ספר צילומים, איור: ראדו קוסטה<ref name=":3" />

2014 - צבע בעולם שלנו, ספר צילומים<ref name=":0" />

2015 - בבית העלמין הצבאי<ref name=":3" />

2016 - הגשר, ספר ילדים<ref name=":3" />

2016 - סיפור הספרות הרומיות<ref name=":3" />

2017 - קיר הבכי, ספר ילדים<ref name=":3" />

2017 - ציורי שואה, סדרת ציורים על השואה שיצרה האמנית-סופרת ויינשל ליברמן<ref></ref>

2020 - אני רוצה כלב, ספר ילדים<ref name=":3" />

2020 - הדחליל והעורב, ספר ילדים<ref name=":3" />

2020 - מתחילים בית ספר: קל לקרוא<ref name=":3" />

2021 - סונטות של אובדן וניצחון, אוסף סונטות שנכתב על ידי הסופרת כשהייתה בת תשעים ואחת.<ref></ref>

2021 - סונטות של נסיגה ותקווה, אוסף סונטות שנכתב על ידי הסופרת כשהייתה בת תשעים ושתיים.<ref></ref>

2021 - סונטות של צער וגאווה<ref name=":3" />

2021 - סונטות של בריחה וגילוי<ref name=":3" />

2021 - סונטות של כאב וסליחה<ref name=":3" />

2021 - דיוקנאות עצמיים, למעלה מעשרים מהדיוקנאות העצמיים שיצרה בין 1960 ל-1990.<ref></ref>

2021 - רוקו הילד הענק, ספר ילדים<ref name=":3" />

2021 - משחור לבן לצבע, ספר ילדים<ref name=":3" />

== תגובות לעבודת שטיחי קיר השואה ==
שטיחי קיר השואה של ויינשל ליברמן הוכרו על ידי פרסומים וגופים כמו הניו יורק טיימס,<ref name="NYTimes-28Feb99"></ref> חדשות NBC,<ref name="nbcnews3"></ref> מרכז המשאבים למורים לשואה<ref name="holocaustteacherresourcecenter"></ref>, הטמפה ביי טיימס<ref name="tampabaytimes2"></ref> ו־Cleveland Jewish News.<ref name="theclevelandjewishnews"></ref> הלן א. הריסון מ"ניו יורק טיימס" כתבה על שטיחי קיר השואה, "התפשטות וחזרה מוחלים על הסמליות של ההדחקה, מסלקות אותה מתחום הסבל האישי ומעלות אותה לרמה של טרגדיה אוניברסלית".<ref name="NYTimes-28Feb99" /> אורי סולטס, מורה לאמנות ותאולוגיה באוניברסיטת ג'ורג'טאון ולשעבר מנהלת המוזיאון היהודי הלאומי בני ברית קלוצניק בוושינגטון, סבורה שהחומרים הרכים שבהם משתמשת ויינשל ליברמן בעבודתה "מהווים ניגוד חשוב לטרגדיית השואה".<ref name="nbcnews3" /> סולטס כותבת "השימוש בחומר מסוג זה למשהו שהוא כה קשוח וקשה בעיני הוא סוג של קפיצה רעיונית מעניינת".<ref name="nbcnews3" /> במאמרה "עבודות עוצמתיות על בד מחווה לשואה",<ref name="clevelandjewishnews12"></ref> מציינת המבקרת פראן הלר מ-Cleveland Jewish News כי "פלטת הצבעים של ליברמן של אדום, אפור ושחור מסמלת דם ואש, סבל, ייאוש ומוות. וזה גם כוחני וגם מרגש מבחינה אסתטית".<ref name="theclevelandjewishnews" />

== ארכיונים ==
המסמכים של ויינשל ליברמן, 1960–2003,<ref name="archivesofamericanartsmithsonian"></ref> אוסף של תצלומים, שקופיות, סרטונים וכתבי יד של דיוני פאנל ומיצבי תערוכות<ref name="weinshalllibermafamilypapers"></ref> הקשורים לשטיחי קיר השואה, קוטלג על ידי ארכיון אמנות אמריקאית של מכון Smithsonian.

ספרה של ויינשל ליברמן, "שטיחי קיר השואה" (2002), יצירה נלווית לאוסף השטיחים על הקיר, הועבר לארכיון דיגיטלי במחלקת האמנויות היפות בספרייה הציבורית של בוסטון.<ref name="holocaustwallhanings11"></ref>

== פרסים וכבוד ==
2010 הספר: במבט לאחור: ארבעה מחזות, נבחר למחזה השבוע על ידי התיאטרון היהודי און ליין, אוקטובר 2010

1976 ספר האמנים, השיר האחרון של הציפור (אדיסון ווסלי, 1976), נבחר לאחד מהספרים המופלאים של 1976

1956 פרס ספר המשפטים האמריקאי, בית הספר למשפטים של אוניברסיטת מישיגן, אן ארבור, מישיגן

1954 מסדר ה-Coif, ראשונה בכיתתה, בית הספר למשפטים של אוניברסיטת שיקגו, שיקגו, אילינוי

1950 Phi Beta Kappa, מלגת ההצטיינות הגבוהה ביותר, אוניברסיטת קליפורניה, ברקלי, קליפורניה

== קישורים חיצוניים ==
* [http://www.jliberman.com/gallery%20holocaust%20wh/holocaust%20wh.html גלריה מקוונת לשטיחי קיר השואה]
* [https://www.youtube.com/watch?v=xMw5A0brvRU "סדרת אנה פרנק של שטיחי קיר השואה, האמנית יהודית ליברמן מעירה"]
* [https://www.youtube.com/watch?v=pFUaVgK4VFI "שטיחי קיר השואה - תערוכה של יצירות אמנות טקסטיל במוזיאון דקורדובה"]
* [https://www.jliberman.com/plays_musicals.html# רשימת שירים מאת יהודית וינשל ליברמן]
== הערות שוליים ==

קטגוריה:אמניות ישראליות
קטגוריה:אמניות אמריקאיות
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת מישיגן
קטגוריה:בוגרי בית הספר למשפטים באוניברסיטת מישיגן
קטגוריה:בוגרות בית הספר למשפטים באוניברסיטת שיקגו
קטגוריה:בוגרי בית הספר למשפטים באוניברסיטת שיקגו
קטגוריה:סופרות אמריקאיות
קטגוריה:סופרים אמריקאים
קטגוריה:סופרות יהודיות אמריקאיות
קטגוריה:מאיירות ישראליות
קטגוריה:מאיירות אמריקאיות
קטגוריה:מחזאיות יהודיות
קטגוריה:מחזאיות אמריקאיות
קטגוריה:מחזאיות ישראליות
קטגוריה:סופרות ישראליות
קטגוריה:ישראליות שנולדו ב-1929
קטגוריה:ישראלים שנולדו ב-1929